CELEX: 62017CN0481
Language: el
Date: 2017-08-09 00:00:00
Title: Υπόθεση C-481/17: Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 9 Αυγούστου 2017 — Nikolay Yanchev κατά Direktor na Direktsia «Obzhalvane i danachno-osiguritelna praktika» Veliko Tarnovo pri Tsentralno upravlenie na Natsionalnata agentsia za prihodite

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/5
            
         Αίτηση προδικαστικής αποφάσεως την οποία υπέβαλε το Administrativen sad Veliko Tarnovo (Βουλγαρία) στις 9 Αυγούστου 2017 — Nikolay Yanchev κατά Direktor na Direktsia «Obzhalvane i danachno-osiguritelna praktika» Veliko Tarnovo pri Tsentralno upravlenie na Natsionalnata agentsia za prihodite
   (Υπόθεση C-481/17)
   (2017/C 369/06)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Veliko Tarnovo
   
      Διάδικοι στην υπόθεση της κύριας δίκης
   
   
      Προσφεύγων: Nikolay Yanchev
   
      Καθού: Direktor na Direktsia «Obzhalvane i danachno-osiguritelna praktika» Veliko Tarnovo pri Tsentralno upravlenie na Natsionalnata agentsia za prihodite
   
      Προδικαστικά ερωτήματα
   
   
               1)
            
            
               Έχει το σημείο 16 της αποφάσεως [C(2011)863 τελικό της Ευρωπαϊκής Επιτροπής, της 11ης Φεβρουαρίου 2011, η οποία εκδόθηκε δυνάμει του άρθρου 108, παράγραφος 3, ΣΛΕΕ και με την οποία κρίθηκε ότι η κρατική ενίσχυση αριθ. 546/2010 της Δημοκρατίας της Βουλγαρίας, που αφορούσε επενδύσεις σε γεωργικές εκμεταλλεύσεις με τη μορφή φοροαπαλλαγών, συνάδει με το άρθρο 107, παράγραφος 3, ΣΛΕΕ], την έννοια ότι, λαμβανομένων υπόψη, αφενός, των αρμοδιοτήτων της Επιτροπής και, αφετέρου, των διαφόρων μορφών που προσλαμβάνουν οι αρχές της διαδικαστικής αυτονομίας και της ασφάλειας δικαίου, επιτρέπεται η εφαρμογή εθνικής ρυθμίσεως βάσει της οποίας η προβλεπόμενη στο εν λόγω σημείο προθεσμία για τη διενέργεια ελέγχου ως προς την πλήρωση των προϋποθέσεων χορηγήσεως κρατικής ενισχύσεως λογίζεται ως απλώς ενδεικτική και όχι ως αποκλειστική προθεσμία;
            
         
               2)
            
            
               Έχουν τα σημεία 7, 8, 14 και 45 της αποφάσεως [C(2011)863 τελικό της Ευρωπαϊκής Επιτροπής, της 11ης Φεβρουαρίου 2011, η οποία εκδόθηκε δυνάμει του άρθρου 108, παράγραφος 3, ΣΛΕΕ και με την οποία κρίθηκε ότι η κρατική ενίσχυση αριθ. 546/2010 της Δημοκρατίας της Βουλγαρίας, που αφορούσε επενδύσεις σε γεωργικές εκμεταλλεύσεις με τη μορφή φοροαπαλλαγών, συνάδει με το άρθρο 107, παράγραφος 3, ΣΛΕΕ], συνεξεταζόμενα και τελολογικώς ερμηνευόμενα υπό το πρίσμα της αρχής της αναλογικότητας, την έννοια ότι η νομιμότητα της λήψεως της ενισχύσεως εξαρτάται μόνον από την τήρηση των ρητώς παρατιθέμενων στην εν λόγω απόφαση εθνικών νομοθετικών διατάξεων, δυνάμει των οποίων τίθεται σε εφαρμογή το μέτρο της ενισχύσεως, ή επιτρέπεται να απαιτείται επίσης η τήρηση περαιτέρω προβλεπόμενων στην εθνική νομοθεσία προϋποθέσεων, με τις οποίες δεν επιδιώκονται οι σκοποί που εξυπηρετεί η χορήγηση κρατικών ενισχύσεων;